stanford-oval/wikipedia huggingface dataset:
Fränsvikenin tuulivoimalaitos
Historiaa

Joukko paikallisia Luodon asukkaita perustivat yhtiön Larsmo Vindkraft Ab Oy vuonna 2001 tarkoituksenaan pystyttää tuulivoimalaitoksen jonnekin Luodon kunnan alueelle. Tuulimittauksien perusteella sopiva paikka löytyi Fränsvikenistä. Tuulivoimalaitos käynnistettiin kesäkuussa 2006.
Vuonna 2012 julkaisi yhtiö suunnitelmansa hankkia lisää tuulivoimaa, mutta kunta ei tuolloin ollut siihen suostuvainen. Syksyllä 2015 yhtiö uusi suunnitelmansa rakentaa ainoan voimalan lisäksi kaksi kolmen megawatin suurista tuulivoimalaa. Suunnitelman toteuttaminen on kohdannut vastustusta kunnan puolelta. Asiasta käytiin oikeutta, mutta Vaasan hallinto-oikeus asettui kunnan puolelle. Kunta sai päättää, tulisiko tuulivoimaloita lisää ja yhtiö ilmoitti tyytyvänsä oikeuden päätökseen.
Tuulivoimalaitoksen laakeririkko pysäytti sähköntuotannon vuonna 2022. Voimalan seisokki kesti puoli vuotta kunnes laakerivika saatiin korjattua toukokuussa 2023.
Gotlannin allas

Itämeri
Gotlannin allas tai Gotlanninmeri on Itämeren laaja keskusallas Ruotsin ja Baltian maiden välissä. Se jaetaan kaikkiaan neljään altaaseen: itäiseen, läntiseen ja pohjoiseen Gotlannin altaaseen sekä Gdańskinlahteen.
Gotlannin altaan kolme osaa ympäröivät Ruotsille kuuluvaa Gotlannin saarta:
Itäinen Gotlannin allas sijaitsee Gotlannin itäpuolella ja on kolmesta altaasta laajin. Sitä rajoittavat idässä Baltian maat ja Riianlahti, etelässä Gdańskinlahti, lännessä Bornholmin allas ja läntinen Gotlannin allas sekä pohjoisessa pohjoinen Gotlannin allas. Alueen syvin kohta on Gotlannin syvänne, 249 m.
Läntinen Gotlannin allas sijaitsee Gotlannin länsipuolella. Sitä rajoittavat lännessä ja pohjoisessa manner-Ruotsi ja etelässä Öölanti. Sen rannalla sijaitsevat Västervik, Valdemarsvik ja Visby. Läntisen Gotlannin altaan alueella on Itämeren syvin kohta Landsortin syvänne, 459 m.
Pohjoinen Gotlannin allas sijaitsee Gotlannin pohjoispuolella. Se rajoittuu idässä Suomenlahteen, etelässä itäiseen Gotlannin altaaseen ja Riianlahteen, lännessä läntiseen Gotlannin altaaseen ja pohjoisessa Ahvenanmereen ja Saaristomereen.
Itämeren osat
| --- | --- |
Pohjanmereltä varsinaiselle Itämerelle:   (Skagerrak)  Kattegat  Belttienmeri  Tanskan salmet Juutinrauma  Iso-Belt  Vähä-Belt  Samsøn Belt  Langelandin Belt  Fehmarnin Belt  Kielinlahti Kielinvuono  Eckernfördenlahti  Schlei  Flensburginvuono  Mecklenburginlahti 
Varsinainen Itämeri:   Arkonan allas  Bornholmin allas  Gotlanninmeri Gdańskinlahti  Gotlannin allas 
Suuret lahdet:   Riianlahti  Suomenlahti  Pohjanlahti Ahvenanmeri  Saaristomeri  Selkämeri  Merenkurkku  Perämeri
Giovanni Paolo Gibertini

selvennä
Giovanni Paolo Gibertini (4. toukokuuta 1922 – 3. huhtikuuta 2020) oli benediktiineihin kuuluva italialainen roomalaiskatolinen piispa.
Gibertini liittyi benediktiineihin vuonna 1939, ja hänet vihittiin niiden papiksi 12. elokuuta 1945. Hän sai 23. maaliskuuta 1983 nimityksen Ales e Terralban piispaksi. Piispaksi konsekroinnin suoritti 25. huhtikuuta Sebastiano Baggio, jota avustivat Francesco Spanedda ja Benito Cocchi.
Gibertini nimitettiin 11. heinäkuuta 1989 Reggio Emilia-Guastallan piispaksi, jona hän toimi, kunnes jäi eläkkeelle 27. kesäkuuta 1998.
Gough

| --- | --- |
Sijainti:  40°19′0″S, 9°56′0″W Yhdistynyt kuningaskunta
Korkein kohta:  Edinbourgh Peak, 910 m
Pinta-ala:  65 km²
| --- | --- |
Asukasluku:  ei pysyvää asutusta
Luokitus:  UNESCOn maailmanperintöluettelokohde (1995) 
muokkaa - muokkaa wikitekstiä - muokkaa Wikidataa
Gough on Yhdistyneen kuningaskunnan Tristan da Cunhaan kuuluva saari Atlantin valtameren eteläosassa Tristan da Cunhasta noin 350 kilometriä etelään. Saarella pesii useita eri merilintulajeja ja sillä on miehitetty eteläafrikkalainen sääasema. Yhdessä Inaccessiblen saaren kanssa Gough on yksi Unescon maailmanperintöluettelon kohteista.
Maantiede

Gough siajtisee Atlantin valtameren eteläosassa noin 350 kilometriä Tristan da Cunhasta kaakkoon. Saaren pituus on 13 kilometriä ja leveys 5 kilometriä. Pinta-alaa sillä on 65 km². Saari on tuliperäinen. Se on muodostunut noin 5 miljoonaa vuotta sitten ja iimeisin purkaus on tapahtunut arviolta 130 000 vuotta sitten. Pinnanmuodoiltaan saari on vuoristoinen. Saaren eteläosassa on pieni matala alue, mutta suurin osa saaresta on yli 500 metrin korkeudella. Saaren korkein kohta on Edinbourgh Peak 910 metrin korkeudessa. Rannikolla on jyrkkiä rantakallioita. Saaren ympärillä on useita pieniä luotoja.
Maantiede > Luonto

Goughin saaren kasvillisuus on tyypillinen eteläisille kylmän ilmaston saarille. Eri kasvilajeja on suhteellisen vähän. Eri kasvilajeja saarella on 281 ja niistä 12 on kotoperäisiä lajeja. Tulokaslajeja on 24. Runsaimmin saarella on saniaisia, jäkäliä ja sammalia. Puulajeja on kolme. Selkärangattomia saarella on yli 100. Lajistoa ei ole kartoitettu täysin kattavasti ja niiden joukossa on useita tulokaslajeja. Ympäröivällä merialueella tavataan paikallista langustilajia  Jasus tristani.
Saarella on kaksi kotoperäistä lintulajia, goughinsaarensirkku ja lentokyvytön etelänliejukana. Saarella pesii 20 merilintulajia. Yleisimpiä ovat ulappakeijulinnut. Saarella pesivät lähes kaikki uhanalaiset tristanalbatrossit ja valkovatsaviistäjät. Se on myös suurin tai toiseksi suurin nokialbatrossin ja hoikka-albatrossin pesimäalueista. Muita lajeja ovat esimerkiksi pitkätöyhtöpingviini ja isoliitäjä.
Saarella ainoita kotoperäisiä nisäkäslajeja ovat uudenamsterdaminhylje ja etelänmerinorsu. Ajoittain saaren tuntumassa tavataan etelänmustavalaita. Tavallinen kotihiiri on saaren tulokaslaji. Kotihiiret uhkaavat saarella pesiviä lintuja syömällä niiden poikasia. Hiiret ovat kehittyneet saarella epätavallisen kookkaiksi.
Historia

Coughin saaren löysi portugalilainen Gonçalo Álvares vuonna 1505 ja saarta kutsuttiin alun perin hänen mukaansa nimellä Diego Alvarez. Vuonna 1731  paikalle purjehti brittikapteeni Charles Gough, jonka mukaan saari sai nykyisen nimensä. Goughin luultiin aluksi havainneen täysin uuden saaren, mutta pian kävi ilmi hänen uudelleennimennene jo aikaisemmin löydetyn saaren. Nimi Gough jäi käyttöön, mutta saaren oikeasta nimestä onkin sittemmin kiistelty.
1800-luvulta lähtien saaren tuntumassa alkoi liikkua hylkeen- ja valaanpyytäjiä. Hylkeenpyytäjät olivat ensimmäisiä saarelle maihinnousseita ihmisiä vuonna 1804. Hylkeenpyytäjät hävittivät saaren etelänmerinorsut ja uudenamsterdaminhylkeet lähes sukupuuttoon. Mukanaan he toivat myös linnuille tuhoisat kotihiiret. Vuosina 1904, 1922 ja 1933 saarelle tehtiin lyhyitä tieteellisiä retkikikuntia. Gough Island Scientific Survey vuosina 1955–1956 oli ensimmäinen laajempi tutkimus. Tuolloin valmistui saaren ensimmäinen yksityiskohtainen kartta. Tietoa kerättiin myös saaren kasvistosta, eläimistöstä, geologiasta ja paleontologiasta. Tutkimusretkikunnan lähtiessa toukokuussa 1956 sen perustama asema muutettiin Etelä-Afrikan miehitetyksi sääasemaksi. Vuonna 1995 Goughin saaresta ja Inaccessiblen saaresta tehtiin Unescon maailmanperintöluettelon kohde.
Maisemaa saaren huipulla.
Etelänliejukana.
Giovanni Paolo Benotto

Giovanni Paolo Benotto (s. 23. syyskuuta 1949) on italialainen roomalaiskatolinen arkkipiispa. Hänet vihittiin papiksi Pisan arkkihiippakuntaan 28. kesäkuuta 1973 ja nimitettiin Tivolin hiippakunnan johtoon 5. heinäkuuta 2003. Piispaksi vihkiminen seurasi 7. syyskuuta. Pääkonsekraattorina toimi Alessandro Plotti, jota avustivat Paolo Romeo ja Pietro Garlato. Benotto asetettiin virkaansa 4. lokakuuta.
Benotto sai 2. helmikuuta 2008 nimityksen Pisan arkkipiispaksi, jonka virkaan hänet asetettiin 6. huhtikuuta.
GoSupermodel

goSupermodel on vuonna 2006 perustettu nuorille tytöille suunnattu peliyhteisö internetissä. Suomenkielinen sivusto avasi ovensa marraskuussa 2007. Sivusto oli ensin ilmainen, mutta sen käytön vähentyessä goSupermodelista tuli maksullinen, eli pelaajan piti ostaa Superpassi, jotta pystyi pelaamaan omalla mallillansa. Sivuston alkuperämaa oli Tanska, mutta sivut oli käännetty myös suomeksi, ruotsiksi, hollanniksi, saksaksi ja norjaksi. Peli oli käytössä myös englannin kielellä, mutta se poistettiin 24. huhtikuuta 2012. Sivusto oli watAgamen tuotantoa. Eniten käyttäjiä oli Suomessa. GoSupermodel oli tarkoitettu kaikenikäisille tytöille, mutta suunnattu etupäässä noin 10-15-vuotiaille.
Ideana oli luoda malli, jolle sai ostaa kaupasta vaatteita, hankkia mainetta ja rahaa pelaamalla tai luomalla lehtiä. Rahaa tai timantteja sai myös vaihtamalla tai huutokauppaamalla vaatteita. Sivustolla oli suuri keskustelupalsta "Foorumi", jolla käyttäjät saivat keskustella keskenään eri palstoilla. GoSupermodelissa oli ennen myös VIP, jolla sai tiettyjä etuja, kuten lisää GoRahaa, timantteja, sekä välillä asun.  Joka päivä kirjautumisen yhteydessä sai 200 gorahaa sekä 5 timanttia.
29. huhtikuuta 2015 ilmoitettiin, että 18. toukokuuta 2015 alkaen sivusto olisi maksullinen. GoSupermodelissa voisi tästä lähtien ylläpitää malliaan kymmenen euron maksulla joka kolmas kuukausi. Maksu eli Superpassi sisältää etuja, kuten virtuaalisen rahansaannin päivittäin. VIP-toiminto poistui sivuston muuttuessa maksulliseksi.
Sivusto suljettiin tiistaina 24. toukokuuta 2016 kello 14.00.
Lokakuussa 2022 alkoi kiertämään huhu, että sivusto olisi tekemässä paluun, ja 24. lokakuuta peliyhtiö Momio kertoi järjestävänsä yleisökeräyksen, jonka tavoitteen täyttyessä sillä olisi varaa avata sivusto uudelleen. Tavoitesumma keräyksessä oli 35 000 euroa, joka ylittyi alle 12 tunnissa, ja Momio vihjasi, että sivusto voisi aueta jo saman vuoden joulukuussa.
Sivusto avattiin uudelleen 12.12.2022 kello 11.00 jolloin jokaisen sivustolle haluavan täytyi luoda uusi käyttäjätili. Sivusto on pitkälti samanlainen kuin sulkeutuessaan, mutta teknologian kehityttyä nykyiset selaimet eivät enää tue esimerkiksi kaikkia pelejä. Sivustoa kuitenkin päivitetään ja pelit pyritään tuomaan takaisin, esimerkiksi Sketzmo ja vaatehuonehaaste ovat jo saatavilla. Sivusto on myös englanninkielinen.
Aiheesta muualla

goSupermodelin suomenkielinen sivusto (Arkistoitu – Internet Archive)
Epävirallinen suomenkielinen GoSupermodel-wiki
Grindaus

Grind kaiteella etutrukeilla. Kuvassa crooked grind, yksi grind-muunnoksista.
Grind tai grindaus on rullalautailutermi, joka viittaa sarjaan rullalautailutemppuja, joissa liikutaan laudalla liukumalla sen trukkien varassa. Yleensä tämä tapahtuu jonkinlaista kaidetta pitkin, mutta periaatteessa liukumispintana voi olla esimerkiksi kävely- tai pyörätien varrella olevan penkin etureuna tai muu sellainen. Katurullalautailussa tyypillinen grind tehdään siten, että potkitaan ensin laudalla vauhtia, hypätään olliella kohteen päälle, suoritetaan itse liuku ja pudottaudutaan lopuksi laudalla takaisin maahan rullaten eteenpäin.
Grzegorz Zajączkowski

| Mitalit> Maa:   Puola.Miesten yleisurheilu.Sisäratojen MM-kilpailut  | Mitalit> Maa:   Puola.Miesten yleisurheilu.Sisäratojen MM-kilpailut  | Mitalit> Maa:   Puola.Miesten yleisurheilu.Sisäratojen MM-kilpailut  | Maa:   Puola> Miesten yleisurheilu. |
| --- | --- | --- | --- |
|  Pronssia | Birmingham 2003 | 4×400 m |  |
Grzegorz Zajączkowski (s. 25. kesäkuuta 1980) on puolalainen pikajuoksija.
Zajączkowski oli Birminghamin sisäratojen MM-kisoissa 2003 mukana Puolan joukkueessa, joka voitti MM-pronssia 4 x 400 metrin viestijuoksussa.
Ennätykset

Lähde:
100 metrin juoksu: 10,58 (2004)
200 metrin juoksu: 20,95 (2004)
300 metrin juoksu: 33,71 (2008)
400 metrin juoksu: 45,93 (2004)
HVK

HVK voi tarkoittaa seuraavia:
Hallitustenvälinen konferenssi, Euroopan unionin toimielin
Huoltovarmuuskeskus, Suomen huoltovarmuudesta vastaava työ- ja elinkeinoministeriön alainen laitos
Havukosken liikennepaikka, lyh. Hvk, Kehäradan ja Keravan kaupunkiradan haarautumiskohta Vantaalla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HVK”, voi hakea sivunnimihaulla, laajalla sivunnimihaulla tai tekstihaulla.
German Titov (jääkiekkoilija)

| German Titov> Герман Михайлович Титов.Henkilötiedot |
| --- | --- |
Koko nimi:  German Mihailovitš Titov
Syntynyt: 16. lokakuuta 1965 (ikä 58) Borovsk, Venäjän SFNT, Neuvostoliitto
Kansalaisuus:   Venäjä
Jääkiekkoilija
Pelipaikka:  keskushyökkääjä
Maila:  vasen
Pituus:  183 cm
Paino:  86 kg
Pelaajaura
Pääsarjaura:  1982–2005
Seurat:  Himik Voskresensk TPS Calgary Flames Pittsburgh Penguins Edmonton Oilers Anaheim Mighty Ducks
NHL-varaus:  252. varaus, 1993 Calgary Flames
Valmennusura
Vuodet:  2013–2019
Seurat:  Metallurg Novokuznesk Spartak Moskova Avangard Omsk Traktor Tšeljabinsk
German Mihailovitš Titov (ven. Герман Михайлович Титов, s. 18. lokakuuta 1965 Moskova, Venäjän SFNT, Neuvostoliitto) on entinen neuvostoliittolainen ja venäläinen jääkiekkoilija.
Titov oli Turun Palloseuran kantavia voimia 1990-luvun alussa ja lukeutui joukkueen nimekkääseen keskushyökkääjistöön Saku Koivun ja Esa Keskisen ohella. Hän pelasi TPS:ssä myös NHL:n työsulun aikana kaudella 1994–1995.
Titov aloitti NHL-uransa vuonna 1993 Calgary Flamesissa, joka oli varannut hänet aikaisemmin samana vuonna. Hän edusti liigassa myös Edmonton Oilersia, Mighty Ducks of Anaheimia ja Pittsburgh Penguinsia. Hän jätti NHL:n kauden 2001–2002 jälkeen ja palasi kasvattajaseuraansa Himik Voskresenskiin, jossa hän pelasi kauden 2004–2005 loppuun.
Pelaajauransa jälkeen Titov ryhtyi valmentajaksi ja toimi ensin KHL-seura Metallurg Novokuzneskin apuvalmentajana. Lokakuussa 2013 hänet nostettiin seuran päävalmentajaksi, jossa tehtävässä hän toimi kauden 2014–2015 loppuun. Seuraavan kauden alusta hän ryhtyi Spartak Moskovan päävalmentajaksi. Tästä tehtävästä hän sai potkut pian toisen kautensa alussa lokakuussa 2016. Joulukuun 13. päivä 2017 Titov kutsuttiin MHL-seura Omskie Yastreby:n päävalmentajaksi, jossa tehtävässä hän toimi joulukuun loppuun ennen pääsyään KHL-seura Avangard Omskin päävalmentajaksi. Omskissa hän valmensi kauden loppuun ja aloitti seuraavan kauden alusta Traktor Tšeljabinskin päävalmentajana, kunnes erotettiin virastaan jo lokakuun puolivälissä. Tämän jälkeen hän ei ole toiminut valmennustehtävissä.
Saavutuksia

Olympiahopeaa 1998
Maailmanmestaruus 1993
Neuvostoliiton ja Venäjän jääkiekkoilun kunniagalleriaan (1993)
Neuvostoliiton jääkiekon mestaruussarjan hopeaa 1989, pronssia 1990
Suomen mestaruus 1993
Aiheesta muualla

German Titov The Internet Hockey Databasessa (englanniksi)
GoPro

Logo
GoPro Hero 4 Silver Edition.
Gopro HD sukelluskalastajan naamarissa.
GoPro on yhdysvaltalainen urheilu- ja kypäräkameroiden valmistaja. Yrityksen perusti Nick Woodman oltuaan lainelautailemassa Australiassa vuonna 2002. Yritys myi ensimmäisen kameran vuonna 2004.
GoPro-kameramalleja ovat GoPro Hero HD, GoPro Hero 2, GoPro Hero 3, GoPro Hero 3+, GoPro Hero 3 White, GoPro Hero 4, GoPro Hero 4 Session, GoPro Hero 5,  GoPro Hero 5 Session, GoPro Hero 6, GoPro Fusion, GoPro Hero Session, GoPro Hero+, Gopro Hero 7 White, Gopro Hero 7 Silver, Gopro Hero 7 Black ja GoPro Hero 8. Tallennus tehdään MicroSD-kortille. Laite on tarkoitettu käytettäväksi sen omassa vesitiiviissä kotelossa, joskaan kotelo ei sovellu äänittämiseen, koska ääni vaimenee kotelon takia.
GoPro Hero 3+

Laitteeseen lisätty GoPro App -sovellus mahdollistaa sen käyttämisen mobiililaitteella, jolloin valikkojen käyttäminen on helpompaa kuin kameran oman näytön kautta. GoPro App toimii uusimmilla mobiilikäyttöjärjestelmillä. Hero mielletään videokameraksi, mutta se soveltuu myös valokuvaukseen. Valokuvia voi ottaa yksi kerrallaan tai jaksottaiskuvauksella, joka mahdollistaa Time Lapse -toiminnan eli ajastetun tallentamisen. Heron peruspakkauksessa on laaja valikoima kiinnikeitä, joilla kameran voi kiinnittää eri asentoihin tai erimuotoisiin alustoihin, esimerkiksi kuperalle pinnalle, kypärään, pienoishelikopteriin tai kamerajalustaan. Kamera voi kuvattaessa olla myös ylösalaisin, sillä kamerassa on kuvan kääntötoiminto. Laitteen akku on irrotettava, joten kuvaaja voi pitää vara-akkuja mukanaan.
GoPro Hero 4

Kameran mitat ovat 59×40×29 millimetriä (suojakoteloineen 67×71×39 mm) ja paino 89 grammaa (koteloineen 152 g). Laitteen ulkomuoto on pysynyt samana, joten vanhojen mallien kiinnikkeet sopivat uudempiinkin malleihin. Hero 4 tarjoaa mahdollisuuden videon 4K-tallennukseen. Lisäksi Superview-tilan avulla 4:3-kennon tuottama kuva voidaan puristaa 16:9-muotoon.
Gimel

| Heprean kirjaimet |
| --- | --- |
א Alef: ב Bet
ג Gimel: ד Dalet
ה He: ו Vav
ז Zajin: ח Ḥet
ט Tet: י Jod
כ Kaf: ל Lamed
מ Mem: נ Nun
ס Samekh: ע Ajin
פ Pe: צ Tsade
ק Qof: ר Reš
ש Šin: ת Tav
vokaalimerkit · dageš
numerojärjestelmä
Gimel on monen seemiläisen kielen aakkoston kolmas kirjain. Se sisältyy muun muassa heprealaiseen, foinikialaiseen, aramealaiseen ja syyrialaiseen kirjaimistoon. Se on kreikkalaisen gamman, kyrillisen Г:n sekä latinalaisen C:n ja G:n edeltäjä.
Gimel hepreassa

Heprean kielessä gimel ääntyy [g]. Kirjaimen nimi tulee kamelia tarkoittavasta sanasta ja sen symbolin on ajateltu yksinkertaistuneen kamelin kuvasta. Vertauskuvallisesti gimelin vasemmalle daletia kohti astuva "jalka" kuvaa hyväntahtoista ihmistä, joka on matkalla auttamaan kurjaa tai sairasta (dal) henkilöä. Näin Kabbalassa Gimel kuvailee antamista. Heprealaisessa numerojärjestelmässä gimelillä on lukuarvo kolme.
Gimel on yksi niistä kuudesta kirjaimesta, joiden sisään voidaan asettaa heikko dageš-piste (dageš kal). Piste muuttaa kirjaimen ääntämisen hankausäänteestä umpiäänteeksi, mutta gimelin osalta ääntämys on nykyhepreassa sama riippumatta siitä, onko kirjaimen sisässä piste vai ei. Tämä ei ole kuitenkaan poikkeuksetonta, sillä joissakin heprean murteissa on ero näiden lausunnassa.
Esimerkkejä:
גולית Goljat
גִדְעוֹן Gideon
Koodit

| --- | --- |
Unicode UTF-16: U+05d2
Unicode-nimi: HEBREW LETTER GIMEL
HTML: &#1490;
ISO 8859-8: 0xe2
Gotlands Allehanda

| Gotlands Allehanda> GA |
| --- | --- |

Lehtityyppi:  sanomalehti
Kustantaja:  NTM-konserni
Levikki:  7 900 (2021)
Perustettu:  1872
Sitoutuneisuus:  kokoomuslainen
Kotikunta:  Visby
Kotimaa:  Ruotsi
Ilmestymistiheys:  ma–la
Kieli:  ruotsi
Aiheesta muualla
Kotisivu
Gotlands Allehanda (lyh. GA) on ruotsalainen vuonna 1872 perustettu sanomalehti, jonka toimitus on Visbyssä. Se ilmestyy kuudesti viikossa, on poliittiselta linjaltaan kokoomuslainen ja kuuluu NTM-konserniin.
Aiheesta muualla

Gotlands Allehandan ja Gotlands Tidningarin yhteiset verkkosivut (ruotsiksi)
Gotlanninlammas

Gotlanninlammas
Gotlanninlammas on lammasrotu, jonka alkuperä on Ruotsissa Gotlannin saarella. Nykyisin kyseistä rotua kasvatetaan Ruotsin lisäksi myös esimerkiksi Norjassa, Tanskassa, Englannissa ja Uudessa-Seelannissa. Se on maatiaisrotu, joka kuuluu pohjoismaisiin lyhythäntäisiin lampaisiin
Gotlanninlammas on sarveton. Rodun alkuperäismuodolla, jota kutsuttiin nimellä gotländsk utegångsfår, saattoi kuitenkin olla myös sarvet; lisäksi villan väri vaihteli.
1920-luvulla rodusta alettiin valita tuotantoon lampaita, joilla oli kihara tasaisen vaalean- tai tummanharmaa turkki. Joidenkin vuosikymmenien päästä moni alkuperäisistä väreistä harmaata lukuun ottamatta oli kadonnut[lähde? ]. Uusi rotu sai nimen pälsfår, joka kuitenkin muutettiin 1900-luvun lopussa kansainvälisempään muotoon gotlandsfåret, gotlanninlammas.
Karitsoja syntyy yleensä kaksi vuodessa ja poikiminen tapahtuu keväisin.
Aiheesta muualla

Kuvia tai muita tiedostoja aiheesta Gotlanninlammas Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Gotlandsfår
Käännös suomeksi
Goldenharin oireyhtymä

Goldenharin oireyhtymä on synnynnäinen oireyhtymä, jolle ominaista ovat epämuodostumat kasvojen, silmien, korvien ja selkärangan alueella. Sairauden aiheuttaa kromosomi 14:n pitkän varren geenivirhe.
Goldenharin oireyhtymästä kärsii yksi noin 3 000:sta–5 000:sta ihmisestä. Joillakin esiintyy lisäksi huuli- ja suulakihalkioita, lapsuuden aikaisia syömisvaikeuksia, unenaikaisia hengityskatkoksia, pienipäisyyttä, selkäydintyriä, kehitysvammaisuutta, skolioosia ja vaurioita sydämessä, munuaisissa ja virtsateissä.
Suurin osa Goldenharin oireyhtymästä kärsivistä aikuisista on älyllisesti normaalilla tasolla. Oireyhtymää esiintyy enemmän miehillä kuin naisilla. Joillakin potilailla epämuodostumat silmissä ja korvissa saattavat aiheuttaa kuulo- ja/tai näkövamman.
Oireisto on nimetty Maurice Goldenharin (1924–2001) mukaan.
Golden Type

Golden Typella ladottu sivu John Ruskinin The Nature of Gothic –teoksesta.
Golden Type on William Morrisin vuonna 1890 suunnittelema kirjaintyyppi, jonka hän laati kustantamoaan ja kirjapainoaan Kelmscott Pressia varten. Kirjaintyyppi sai nimen William Caxtonin Golden Legend -kirjaintyypistä, jota Morris ajatteli alun perin käytettävän kustantamissaan kirjoissa. Hän päätyi kuitenkin suunnittelemaan omat kirjaintyypit. Golden Type perustuu kirjainmuotoilija Nicolas Jensonin renessanssiantiikvoille. Morris teetti Jensonin kirjaimista valokuvasuurennokset, joiden perusteella hän sitten piirsi niistä omat, jonkin verran muokatut versionsa.
Morris suunnitteli Golden Typen lisäksi kustantamolleen myös kaksi muuta kirjaintyyppiä, Troyn ja Chaucerin. Ne perustuivat saksalaisille esikuville.
ITC on julkaissut digitaalisen version Golden Typesta nimellä ITC Golden Type. Fonttivalmistaja P22 on myös tehnyt digitaalisen version Golden Typesta, joka pyrkii uskollisesti jäljittelemään Kelmscott Pressin alkuperäisten kirjojen hieman karkeaa painojälkeä.
Germania (albumi)

| Germania Stahlgewitter |
| --- | --- | --- |

Studioalbumin tiedot
 Julkaistu: 1998
 Tyylilaji: RAC
 Kesto: 51.37
Stahlgewitterin muut julkaisut
| Das eiserne Gebet 1996 | Germania 1998 | Politischer Soldat 2002 |
Germania on saksalainen RAC -yhtye Stahlgewitter studioalbumi, joka on julkaistu vuonna 1998.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Schwarze Division | 5.22 |  |  |  |  |  |  |  |
| 2. | Weltherrschaft | 3.19 |  |  |  |  |  |  |  |
| 3. | Wir sind im Recht | 5.08 |  |  |  |  |  |  |  |
| 4. | Erst mein Volk | 3.38 |  |  |  |  |  |  |  |
| 5. | Deutsche Mutter | 4.40 |  |  |  |  |  |  |  |
| 6. | Nationaler Widerstand | 4.24 |  |  |  |  |  |  |  |
| 7. | Mein Knochen könnt ihr brechen | 3.33 |  |  |  |  |  |  |  |
| 8. | Ein volk steht auf | 3.11 |  |  |  |  |  |  |  |
| 9. | Germania | 5.46 |  |  |  |  |  |  |  |
| 10. | Nichts in dieser Welt - 1914 | 4.43 |  |  |  |  |  |  |  |
| 11. | Wir wollen Helden sein | 5.06 |  |  |  |  |  |  |  |
| 12. | Lübeck '96 - Goldhagens willige Speichellecker | 2.33 |  |  |  |  |  |  |  |
Aiheesta muualla

Stahlgewitter - Germania (1998) FULL ALBUM-CD YouTubessa
Stahlgewitter - Germania. Discogs
Stahlgewitter - Germania. Last.fm
Gwen Jorgensen

Jorgensen vuonna 2013
Gwen Jorgensen (s. 25. huhtikuuta 1986 Waukesha, Wisconsin) on yhdysvaltalainen triathlonisti. Jorgensen voitti olympiakultaa Rio de Janeiron olympialaisissa. Hänellä on myös kaksi maailmanmestaruutta vuosilta 2014 ja 2015.
Guillermo Ranzahuer González

Guillermo Ranzahuer González (12. maaliskuuta 1928 Huatusco – 5. elokuuta 2008) oli meksikolainen roomalaiskatolinen piispa. Hänet vihittiin papiksi 22. joulukuuta 1951 ja nimitettiin San Andrés Tuxtlan hiippakunnan johtoon 15. helmikuuta 1969. Piispaksi vihkiminen seurasi 22. maaliskuuta. Pääkonsekraattorina toimi Emilio Abascal y Salmerón, jota avustivat Manuel Pío López Estrada ja Arturo Antonio Szymanski Ramírez.
Ranzahuer González jäi eläkkeelle 12. kesäkuuta 2004.
Guillermo Rodríguez Melgarejo

Rodríguez Melgarejo (2010)
Guillermo Rodríguez Melgarejo (20. toukokuuta 1943 Buenos Aires – 4. tammikuuta 2021) oli argentiinalainen roomalaiskatolinen piispa. Hänet vihittiin papiksi Buenos Airesin arkkihiippakuntaan 23. toukokuuta 1970 ja nimitettiin sen vihkipiispaksi sekä Ucresin titulaaripiispaksi 25. kesäkuuta 1994. Piispaksi vihkiminen seurasi 27. syyskuuta. Pääkonsekraattorina toimi Antonio Quarracino, jota avustivat Eduardo Vicente Mirás ja José María Arancibia.
Rodríguez Melgarejo sai 30. toukokuuta 2003 nimityksen San Martínin hiippakunnan piispaksi, joksi hänet asetettiin 9. elokuuta.